Tony Gustavsson

Tony Gustavsson (s. 14. elokuuta 1973) on ruotsalainen jalkapallovalmentaja ja entinen pelaaja.  

Ura

Gustavsson edusti peliurallaan IK Bragea, Ytterhogdalia ja IFK Sundsvallia Ruotsin alasarjoissa. Valmennusuransa pohjat Gustavsson on hankkinut opiskelemalla Örebron yliopistossa, ja hän onkin ensimmäinen ruotsalaisvalmentaja, jolla on alan akateeminen tutkinto.

Gustavsson aloitti valmennusuransa 2004 Degerfors IF:n kakkosvalmentajana ja oli nostamassa yhdessä päävalmentaja Dave Mossonin kanssa seuran Superettaniin. Gustavsson jatkoi joukkueen päävalmentajana kaudella 2005, ja onnistui säilyttämään seuran niukin naukin Superettanissa. Kausi 2006 jäi Gustavssonin viimeiseksi Degerforsissa ja päättyi Superettanin sijalle 11.

Lokakuussa 2006 Gustavsson teki 3+2-vuotisen sopimuksen tukholmalaisseura Hammarby IF:n kanssa ja siirtyi marraskuussa Anders Linderothin seuraajaksi seuran peräsimeen. Ensimmäinen kausi Bajenin kanssa päättyi tasaisessa Allsvenskanissa sijalle 6.

Kausi 2008 sujui vielä Hammarbyn osalta kohtuullisesti, mutta kausi 2009 toi mukanaan suuria ongelmia. Bajen vajosi putoamiskamppailuun ja pelilliset esitykset ovat olleet kehnoja. Lopulta seura sai tarpeekseen ja erotti Gustavssonin tehtävistään elokuun viimeisenä päivänä 2009. Potkuja oli edeltänyt 3–0 tappio Kalmar FF:lle. Sparkad Gustavsson känner tomhet

Huhtikuussa 2010 hän palasi valmennustehtäviin Norjan Tippeligaeniin nousseen Kongsvingerin päävalmentajana. Officiellt: Tony Gustavsson ny tränare för Kongsvinger  Hän ei onnistunut pelastamaan Kongsvingeriä putoamiselta ja jätti tehtävänsä kauden jälkeen. Gustavsson lämnar Kongsvinger

Huhtikuussa 2012 Gustavssonista tuli Yhdysvaltain naisten jalkapallomaajoukkueen apuvalmentaja. Tony Gustafsson Hän luotsasi Pia Sundhagen kanssa Yhdysvallat olympiakultaan Lontoossa 2012. Elokuussa 2012 Gustavsson jatkoi uraansa Damallsvenskanissa pelaavan Tyresön päävalmentaja. Tony Gustavsson ny huvudtränare för Tyresö  Gustavssonin johdolla seura voitti seurahistoriansa ensimmäisen Damallsvenskanin mestaruuden 2012. Kaos när Tyresö blev svenska mästare Kaudella 2013 joukkue oli vielä liigassa toisena, mutta kesällä 2014 seura joutui konkurssin takia luopumaan sarjapaikastaan.Tyresö drar sig ur Damallsvenskan

Tyresön konkurssin jälkeen Gustavsson palasi Yhdysvaltain naisten jalkapallomaajoukkueen apuvalmentajaksi.Gustavsson hired as Ellis' assistant coach Gustavsson oli mukana voittamassa Yhdysvaltain valmennustiimissä naisten MM-kultaa kahdesti, vuosina 2015 ja 2019. Hän jätti Yhdysvallat MM-lopputurnauksen 2019 jälkeen päävalmentaja Jill Ellisin erottua myös tehtävistään.Succétränaren Jill Ellis lämnar USA:s fotbollsdamer

Syyskuun alussa 2019 Gustavssonista tuli Allsvenskanin jumboksi juuttuneen GIF Sundsvallin päävalmentaja.Officiellt: Tony Gustavsson ny tränare i Gif Sundsvall Hän ei onnistunut pelastamaan Giffarnaa putoamiselta ja jätti seuran kauden päätteeksi.Klart: Gustavsson förlänger inte

Syyskuussa 2020 Gustavssonista tuli Australian naisten jalkapallomaajoukkueen päävalmentaja.Tony Gustavsson: Swede named Matildas coach by Football Federation Australia Gustavssonin johdolla Matildat osallistui neljään arvoturnaukseen, olympialaisiin 2020 ja 2024, Aasian mestaruuskisoihin 2022 sekä MM-lopputurnaukseen 2023. Parhaaksi saavutukseksi jäi MM-kisojen historiallinen nelossija. Pronssiottelussa Australia kärsi tappion Ruotsille. ‘Hearts are broken’: Matildas crash out of World CupCommBank Matildas defeated by Sweden in third-place playoff Gustavsson jätti tehtävänsä olympiaturnauksen 2024 päätyttyä jo alkulohkoon.Tony Gustavsson departs as Matildas coach after early exit at Paris Olympics

Meriitit
Päävalmentajana
 Damallsvenskan: 2012
Apuvalmentajana
 Maailmanmestaruus (2): 2015, 2019
 Olympiakultaa: 2012 (apuv.)

Lähteet

Luokka:Ruotsalaiset jalkapallovalmentajat
Luokka:Ruotsalaiset jalkapalloilijat
Luokka:Vuonna 1973 syntyneet
Luokka:Elävät henkilöt